**Ақтөбе облыстық мамандандырылған физика – математикалық лицей – интернаты**

**2022-2023 оқу жылы бойынша психологиялық қызметтің**

**жылдық ақпараттық есебі**

**2022– 2023 оқу жылы бойынша психологиялық қызмет жұмысының жылдық жоспары** бекітілді. Психологиялық қызмет жұмысының жоспарына сәйкес төмендегідей жұмыстар өткізілді:

**Психологиялық диагностика бағытында:**

* 2022-2023 оқу жылының аясында ***6-11 класс оқушыларының темперамент ерекшеліктерін анықтау мақсатында “Темперамент формуласы” А. Белов әдісі*** жүргізілді, нәтижесінде лицей – интернатта 247 оқушыға есептегенде «сангвиник» типіндегі оқушы - 47℅, «холерик» типіндегі оқушы - 6℅ «флегматик» типіндегі оқушы - 45℅, «меланхолик» типіндегі оқушы - 2% екені анықталды.
* 2022 жылдың қыркүйек айының 23-26 жұлдызында 6 сынып оқушыларына ***«Таным процестері: есте сақтау түрлері»*** зерттелініп, зерттеу нәтижесінде оқушылардың дыбыстық есте сақтауы мен көріп есте сақтауы жақсы екені, ал дауыстап айтылып, бәрін бірге қайталауға бағытталған моторлы – дыбыстық және құрастырылған есте сақтауды дамыту қажеттілігі байқалды және осы бағытта түзету – дамыту жұмысы өтілді.
* 2022 жылы класс ұжымы ішіндегі әлеуметтік статусты анықтау, сондай – ақ лидерлікке бейімділік қабілеттерін анықтау мақсатында ***«Социометрия» әдісі*** өткізіліп, қорытындыланды. Нәтижесін ескере отырып, оқушылардың өз әрекеттері мен мінез – құлқына баға беріп, тиімді қарым – қатынас жасау жолдарын меңгеруіне түзету – дамыту жұмысы өтілді.
* 2022 жылдың қараша айының 10-14 жұлдызында 6 сынып оқушыларына *«****Оқу мотивациясын тексеруге арналған сауалнама» /Н.Г.Лусканова бойынша/***өтіліп, қорытындыланды. Сауалнама барысында оқушылардан оқу мотивациясының жоғарғы, ортаңғы деңгейлері және ішкі мотивациясының басымдылығы анықталды, ал оқу мотивациясының төменгі деңгейі тән оқушылар анықталмады.
* 2022 жылдың қыркүйек айының 14-де пәндерді оқытуда пән мұғалімдерінің кәсіби шеберліктерін, өзіндік-шығармашылық ізденістерін арттыру мақсатында **әдістемелік кеңес** өтілді. Әдістемелік кеңес аясында педагогикалық ұжымның мотивациялық дайындығын анықтау мақсатында *«****Педагогикалық ұжымның мотивациялық дайындығы»***тақырыбында сауалнама өтілді.Аталған сауалнамаға 25 мұғалім қатысты. Сауалнама аясында жеке өзін - өзі жүзеге асыру мүмкіндігімен байланысты мұғалімдердің мотивтері: іздеу, зерттеу, өзін – өзі жетілдіру қажеттілігі, өзінің инновациялық процестерге қатысуға дайындығы, көшбасшылық қажеттілігі, жоғары деңгейлі кәсіби ұмтылыстар, жоғары нәтижеге жетудің күшті қажеттілігі, балаларға жақсы, тиімді мектеп құруды қалау, қызықты, шығармашыл адамдармен байланыс жасау қажеттілігі айқын екенін дәлелдей түсті. Оқытушылар құрамының инновациялық әлеуетінің деңгейі, яғни педагогикалық ұжымның оқу – тәрбие процесінде мотивациялық дайындығы жоғары екенін көрсетті.
* 2022 жылдың қазан айының 19-20 жұлдызында ***«Ақтөбе – Дарын» өңірлік ғылыми – тәжірибелік орталығында «QABILET балалардың қабілеттілігін диагностикалау және дамыту» жобасы аясында*** 6 класс оқушылары арасынан 10-11 жастағы балалар онлайн форматта диагностикадан өтіп, бойындағы қабілеттерін шыңдауға орталықтың психолог мамандарынан кеңес алды.
* 2022 жылдың қыркүйек - қазан айларында 6- 11 класс аралығында оқушылардың ***психоэмоционалды күйлері*** зерттелініп, жекеленген оқушылармен сұхбат жүргізілді, шекті мәннен тым жоғары оқушылар тобы анықталмады, десек те, барлық оқушыларға психоэмоционалды күйді қалыпты ұстауға кеңестер, ұсыныстар берілді.
* Оқушылардың құқықтық білімдерін анықтаумақсатында ***«Мен және менің құқығым»*** тақырыбында 14-25.11.2022ж сауалнама 6-11 класс оқушылары арасында жүргізілді. ***Сауалнама қорытындысы:*** Сауалнама барысында оқушылар лицей – интернат ережесімен (тыйым салынған заттар, ішкі тәртіпті сақтау т.б. ) танысқандығы және лицей – интернаттың ішкі ережесін сақтауға (сабақ оқып үлгеру, гигеналық талаптарды сақтау, ішкі кезекшілікті дұрыс атқару т.б.) тырысатындықтары көрінді. Оқушылардың лицей – интернат инспекторының және құқықбұзушылыққа қатысты мамандар дәрісін тыңдағандығы анықталды. Оқушылар құқықтық білім туралы үнемі ақпарат алатыны және құқық бұзылған жағдайда ата – анаға, достарына, мамандарға: психолог, құқық қорғау қызметкерлері, сынып тәрбиешіге, ұстаздарға, сенім жәшігіне немесе телефондарына жүгіне алатындықтарын атап көрсетті. Бала түнгі уақытта тұрғылықты мекен жайынан жырақта заңды өкілдерінің сүйемелдеуінсіз өзі 22.00-06.00 уақыттарда бола алмайтындығын және бала 14-16 жастан бастап қылмыстық  жауапкершілікке тартылатындығын, жаза қылмыс жасағаны үшін ғана емес, қылмыстық қастандығы, соған дайындалғаны, бірге қатысқаны, ал кейбір құрамдар бойынша – қылмысты жасырғаны және ол туралы хабарламағаны үшін де қолданылатындығын білетіндері нақтыланды. Ұсақ бұзақылық, яғни қоғамдық орындарда былапыт сөйлеу, жеке тұлғаларға қорлап тиiсу, тұрғын үй-жайларды қорлау, саябақтарды ластау, қалдықтарды тастау және қоғамдық тәртiптi және жеке тұлғалардың тыныштығын бұзатын басқа да осындай әрекеттерге ескерту мен жаза қолданады деп көрсетті.
* Тұлға бойындағы интеллектіні анықтау мақсатында ***Гарднердің көптік интеллект тесті*** 6-7 класс оқушыларына 08.12.2022ж жүргізілді. Диагностика қорытындысында логикалық, вербалды - лингвистикалық, тұлғааралық, табиғи және рухани, моторлы-қозғалыс, тұлғаішілік, спорттық, математикалық және зерттеушілік, аралас типтегі интеллектілі оқушылар бар екені анықталды. Анықталған интеллект типтеріне қарай оқушылар лицей – интернаттың «Самғау» дарынды балалар жұмысына қамтылды.
* Оқушылардың әр түрлі кәсіптік қызмет саласына бейімділігін анықтау мақсатында ***Йовайшидің  кәсіби бейімділік сауалнамасы***11,10,9 класс оқушыларына желтоқсан айының 21-22 жұлдызында жүргізілді. Диагностика қорытындысы бойынша адамдармен жұмыс істеу, зерттеу  қызметтері, іс-әрекеттің эстетикалық, экстремалды және жоспарлық-экономикалық түрлері, аралас бағытта кәсіптік қызметке бейім оқушылар бар екені анықталды. Оқушыларға кәсіби бағдар аясында ұсыныстар, кеңестер берілді.
* Оқушылардың пәндерге бейімділігі мен қызығушылығын анықтау мақсатында 2023 жылдың қаңтар айының 19-31 жұлдызында 6-11 класс оқушылары арасында ***«Қызығушылық картасы» А.Е. Голомшток әдістемесі*** өткізілді. Әдістемедегі 174 сұрақ бойынша оқушылар өз қызығушылықтарын жауап парағына белгіледі. Әрбір оқушының қызығушылық бағыты анықталып, оқушылардың қызығушылықтарын дамытуға лицей – интернаттың «Самғау» дарынды балалар жұмысына қамтылды, қосымша топтық, жекеленген ұсыныстар берілді.
* 2022 жылдың наурыз-сәуір айларында оқушылардың психоэмоционалды күйлері анықталып ***/Дасс сауалнамасы/***, жекеленген оқушылармен сұхбат жүргізіліп, қажетті кеңес – ұсыныстар берілді.
* Оқушылардың тәрбиелік деңгейлерін зерттеу мақсатында ***Капустин әдістемесі*** 6-11 класс аралығында өтіліп, қорытындыланды. Нәтижесінде, өткен оқу жылдарымен салыстырғанда оқушылардың тәрбиелік деңгейлері арта түскені көрінді. Себебі, биылғы жылы лицей – интернатта тәрбие жұмысы ата – аналар жексенбілігі, әкелер кеңесі, ата – аналардың шебер – сыныптарымен ерекшеленіп, жалғасын тапты. Әрбір кластарда түрлі тақырыптарда тәрбиелік шаралар үздіксіз және белсенді түрде өтілді. Лицей – интернат ішінде ата – ана, окушы, мұғалім үштік одағы жұмысы белсенді жұмыс жасады.

**Психологиялық түзету – дамыту бағытында:**

* 2022 жылы қыркүйек айында "Орта буынды ортаға бейімдеу" бағытында 6 класс оқушыларына **«Жаңа есім» жаттығуы** өтілді.

**Мақсаты:**оқушылар арасында жағымды атмосфера қалыптастыру, өз ерекшеліктерін көре білу, жаңа ортаға дағдыландыру.

**Жаттығу барысында** оқушылар топтарға бөлініп, әр топқа түрлі – түсті бархат қағаздары берілді, әр оқушы өзін таныстыру барысында берілген заттарды пайдаланып, креативті таныстыру үшін сыйлық жасады, тапсырма орындалған соң жекелей өздерін таныстыра отырып, жасаған сыйлықтарымен өздерін не байланыстырады анықтап, дәлелдеді. Жаттығу барысында өздерін креативті таныстырған оқушылар топта үздік деп бағаланды.

**Нәтижесінде:**Ұйымдастырылған жаттығу жұмысы оқушылардың ішкі жан дүниесін ашуға және өзін еркін сезінуге, өзін таныстыра отырып, өз ерекшелігін көре білу мен өзіне қымбат жандарды және өзін-өзі құрметтеуге мүмкіндік берді. Жаттығу жұмысы оқушыларға жақсы әсер қалдырды, өзгелердің ерекшеліктерімен танысты, жүздерінде жылылық, мейірім шуағы ерекше көрінді.

* 2022 жылдың қыркүйек – қазан айларында 6-11 класс оқушылары арасындапсихикалық көңіл – күйді қалыпқа келтіру, жағымды психологиялық ахуал қалыптастыру, жағымсыз әсерлерді ыдырату, ішкі жан әлемінің үйлесімді дамуын реттеу мақсатында **«Эмоция бояулары» арттерапия** жұмысы өтілді.

**Өткізілу барысында** оқушыларға ақ парақ қағаздар, түрлі – түсті бояулар, мандала эскиздері, ермексаз берілді. Берілген заттарды пайдаланып оқушылар өз ішкі әлемінің бейнесін жасады.

**Нәтижесінде:** жүргізілген жұмыс оқушыларға ерекше әсер қалдырды, оқушылар ұжымында жағымды, жылы атмосфера қалыптасты, ішкі жан әлемінің үйлесімділігі байқалды.

* Оқушылардың өз мінезінің күшті және әлсіз жақтарын анықтауын және бағалауын ұйымдастыру мақсатында 6-7 класс оқушылары арасында «**Ақ қағаздағы Адам техникасы»** өтті.

**Өтілу барысында** оқушыларға ақ парақты, яғни А-4 қағазын алып, өз қалауыңызбен адам бейнесін жасау сұралды. Жасалған адамды суреттеп жазады немесе айтады: ол кім?, қандай жақсы қасиеттері бар, бойындағы қандай жағымсыз қасиеттерді жою керек, болашақта ол адам қандай жетістіктерге жетеді. Жасаған адамыңызға жаңа есім ойлап табыңыз, оның мағынасы сіз үшін қандай әсер береді? Аталған сұрақтар жеке-жеке сұралып, топта өзара пікірлесу жүргізілді. Ескеру: парақты сызуға, желімдеуге болмайды. Парақты қолымен жыртып, адам бейнесін жасап шығаруы керек.

**Нәтижесінде:** жүргізілген жұмыс оқушыларға жағымды көңіл- күй сыйлады, өз мінезінің күшті және әлсіз жақтарын анықтауын және бағалауға, «жақсы мінез- үлкен жеңіс» екенін ұғынуға мүмкіндік берді.

* Жасөспірімдердің ішкі жан әлемінің үйлесімді дамуын реттеу, психоэмоционалдық жағдайды жайландыру мақсатында 6-11 класс оқушылары арасында **«Тамшы» арттерапиясы** өтілді.

**Өткізілу барысында** оқушыларға ақ парақ қағаз, түрлі – түсті сулы бояу беріледі, қағазда бір тамшы бейнеленген немесе өздері бір тамшыны салып, бір – бірімен алмастырып, алмасқан қағаздағы тамшыны әрі қарай өз ойларымен жалғастырды.

**Нәтижесінде:** жүргізілген жұмыс оқушыларға көңіл – күйдің реттілігін сақтауға, жағымды «Мен» концепциясын қалыптастыруға, өзінің ішкі жандүниесін ашуға, эмоциялық өзін-өзі реттеу дағдыларын дамытуға мүмкіндік берді.

* 2022 жылдың қараша айының 24 жұлдызында оқушылардың өзара қарым-қатынас нығайту, жақсы мінезді қалыптастыру, жаңа ортаға бейімделуіне қолдау көрсету мақсатында 6 класс оқушыларына **"Із кесуші" психологиялық акциясы өткізілді.**

**Мақсаты:** оқушылардың өзара қарым-қатынас нығайту, жақсы мінезді қалыптастыру, жаңа ортаға бейімделуіне қолдау көрсету.

**Өткізілу барысы**: «Із кесуші» акциясының ойын шарты таныстырылады. Оқушылар топтарға бөлініп жаттығуларды орындады.

«Мен бәрін білдім» жаттығуында оқушылар лицей өміріне қатысты сұрақтарға жауап берді. «Мақал – мәтелді жалғастырайық?» ойыны кезінде топтар аяқталмаған мақал – мәтелдерді арнайы уақыт ішінде жалғастырды.

«Кеңістікте бағдарлану» жаттығуы кезінде текшелерден құралған геометриялық фигураларды топпен бірге анықтады. «Кім жылдам?» ойыны арқылы оқушыларға мінез – құлыққа, адамгершілікке, көңіл – күйге байланысты ребустар беріледі, белгілі уақыт ішінде ребустың шешімін топпен бірлесе таба білуі керек. Үздік тапқан оқушылар белсенділігі үшін марапатталды.

**Нәтижесінде:** оқушылар өзара тиімді қарым – қатынас құра білді, ойынға қызығушылығы артты, көңіл – күйдің жоғарылығы байқалды, жақсы мінез – құлыққа және жағымды қарым – қатынасқа ұмтыла түсті, акция оқушылар үшін қызықты әрі пайдалы болды.

* 2022 жылдың қараша айының 30 жұлдызында таным үрдістерін арттыру: ес, зейін, қабылдау және ақыл-ойды дамыту мақсатында 6 класс оқушыларына **"Шульте" кестесі, "Струп-тест" танымдық жаттығулары** өткізілді.

**Өткізілу барысы:** оқушыларға "Шульте" кестесі арқылы танымдық үрдісті арттыруға тапсырмалар берілді: кесте арқылы сандарды өсу ретімен тауып орналастырып айту, кему ретімен айту, жұп сандарды және тақ сандарды табу. Арнайы қосымша тапсырма арқылы тор көздегі мәтінді жылдам әрі түсініп оқу, мағынасын баяндау.

"Струп-тест" жаттығуы арқылы берілген түстерге қатысты атауларды түстер ретін сақтай отыра айтып шығу. Бұл жаттығу барысында уақытқа, яғни жылдамдыққа қарай орындау және оқушылардың зейін бөлуі қарастырылды. Аталған жаттығулар зейінге, есте сақтауға, қабылдауға, ақыл – ойдың дамуына бағытталды.

**Нәтижесінде:** Танымдық жаттығуларды оқушылар уақытқа байланыстырып, жылдам орындауға белсенділік танытты, барлығы үлкен қызығушылықпен қатысты. Оқушылар психологиялық жаттығулар арқылы танымдық белсенділіктерін арттыра отырып, шығармашылық қабілеттерін дамытуға мүмкіндік алды.

* 2022 жылдың қараша айының 17 жұлдызындаоқушыларға өмір ұғымын түсіндіре отырып, құқықбұзушылықтың алдын алу, өмірде кездесетін әртүрлі жағдайлар туралы ақпарат беру, балалардың өмірге деген қызығушылығын ояту мақсатында "Құқықбұзушылықтың алдын алу - басты міндет" атты құқықтық онкүндік аясында 10 "Б" класында **"Өмірді бағала!" атты психологиялық ағарту жұмысы** класс тәрбиешісі З.Бекмагамбетовамен бірлескен жұмыс ретінде өтілді.

"Өмірді бағала!" атты психологиялық ағарту жұмысы төмендегідей жұмыстар бойынша қамтылды: Кіріспе сөз. «Ойланып көрейік» жасөспірімдер арасындағы құқықбұзушылық туралы ой толғау, «Кәмелетке толмағандар арасындағы қылмыскерлік» видео-ақпарат, «Кәмелетке толмағандардың қылмыстың жауаптылығы», «Сен агрессияңды қалай жеңесің?» бейнебаян және өзара пікірлесу, «Жүрек кімге бұйырады?» топтық жаттығуы, қорытынды «Мұнда және қазір».

Ағарту жұмысы аясында өмір және өмірдің мәні, өмірдегі кездесетін жағдайлар, кәмелетке толмағандар арасында құқықбұзушылықтың салдары және қылмыстық жауаптылық туралы кеңінен түсіндіріліп, оқушылармен кең көлемде пікірлесу өтті.

**Нәтижесінде:**Ағарту жұмысынан оқушылар өмір адамға маңызды және адамзаттық құндылықтарды жүзеге асыру үшін берілетінін, тұлға ретінде құқықтық жауапкершілікті сезініп, өмірді бағалау керек екенін ұғынды.

* 2022 жылдың қараша айының 21-25 жұлдызындажарқын жүзді көңіл-күй сыйлау, достық қарым-қатынасты, өзара ынтымақтастықты жоғарлату мақсатында 6-11 класс оқушылары арасында **«Құпия дос» акциясы** өтілді.

**Өткізілу барысы:** оқушыларға акцияның мақсаты мен шарты түсіндірілді. Акция шарты: құпия досыңызға өзіңіз қалаған туындыны сыйлық ретінде түрлі қолдан жасалған заттар немесе хаттарды бере алды. Акцияны ұйымдастырушылар: психолог және лицей парламенті "Бақыт" фракциясының көшбасшылары: Исаева Айша, Айтбай Алтынгүл, Жанаева Дильнара.

**Нәтижесінде:** Ұйымдастырылған "Құпия дос" акциясы аясында оқушылар өз туынды - сыйлықтарын құпия түрде достарына ұсынып, өзара достық қарым - қатынасты жетілдіріп, көңіл - күйдің жоғары болуына ат салысты.

Лицей - интернат оқушылары акцияға үлкен белсенділікпен, қызығушылықпен қатысты.

* **Мотивацияға бағытталған кинотерапия** 6- 11 оқушыларына сынып тәрбиешілермен бірлесе оқушылардың бос уақытын тиімді ұйымдастыру бағытында жүйелі ұйымдастырылды.
* 2023 жылдың қаңтар айының 24 жұлдызында оқушыларға мамандық түрлері, мамандықтың адам өміріндегі маңызы, өз бейіміне қарай мамандық таңдауға баулу, кәсіби бағдар беру мақсатында **«Болашаққа саяхат» тренингі** өткізілді.

**Өткізілу барысы**: Тренинг барысында оқушыларға бүгінгі тренингтің мақсаты таныстырылды және бүгінгі таңдағы заманауи мамандықтарға шолу жасалды. Мамандықтар классификациясы, мамандық таңдауда қойылатын негізгі талаптар, мамандық таңдауға әсер ететін жағдайлар және мамандық таңдаудың формуласы, бейіміне, қабілетіне қарай мамандық таңдау туралы ақпараттық түсіндірме жасалды. Оқушылар «Мамандық әлемінде», «Ең беделді, ең табысты, ең көңілді, ең таза мамандықтар» бағытында жұмыстанды және кәсіби бағдар аясында болашаққа саяхат жасады.

**Нәтижесінде:** Оқушылар «маман» деген кім және мамандық түрлері,мамандықтың адам өміріндегі маңызы, мамандық таңдауда қойылатын негізгі талаптар, мамандық таңдауға әсер ететін жағдайлар және мамандық таңдаудың формуласы, бейіміне, қабілетіне қарай мамандық таңдай білу керектігі жөнінде ақпараттанды. Оқушыларға кәсіби бағдар аясында өзі таңдаған мамандықтарының ерекшеліктеріне қарай ұсыныс, кеңестер берілді.

* 2023 жылдың сәуір айының жұлдызында 9,11 класс оқушылары үшін емтихан кезіндегі күйзелістік ахуалдың алдын алу және психологиялық дайындығын нығайтумақсатында **«Емтихан» психологиялық ойыны** өтілді.

**Өткізілу барысы:** «Емтихан» кезіндегі жағдайға сәйкес (комиссия, билеттер, тапсырманы орындауға шектеулі уақыт) ұйымдастырылды.

Емтихан өткізілу кабинеті дайындалып, есікке «ТЫНЫШ», «ЕМТИХАН ӨТІП ЖАТЫР» ескертпе жазылды. «ЕМТИХАН» ұғымына ассоциация тыңдалып, «Сергіту» жаттығуы мен «Емтихандағы ситуацияны суреттеуге негізделген сұрақтарға оқушылар жауап берді.

Оқушылармен «Емтихан кезіндегі ситуацияны суреттеуге негізделген сұрақтарға» сәйкес кері байланыс жасалды.

**Нәтижесінде:** «Емтихан» ойыны 9,11 класс оқушыларына алдағы мемлекеттік емтиханды сәтті тапсыруға дайындық негізінде ұйымдастырылды, оқушылар ойынға белсенді қатысты. Оқушыларда емтиханды сәтті тапсыруға жақсы көңіл-күй, жақсы серпіліс және белсенділік пайда болды, ортада жарасымды ахуал қалыптасты.

* 2023 жылы 31 мамырда **11 "А,Б" класс оқушылары үшін "ҰБТ және БІЗ" тақырыбында психологиялық тимбилдинг** өтті. Психологиялық тимбилдинг аясында лицей-интернат директоры Каракоз Енсегеновна ұжым атынан және аналық мейірімімен балаларына алдағы емтихандарына, үлкен өмірге аттаған қадамдарына ақ жол тіледі.

**Өткізілу барысы:** тимбилдингке қатысушыларға жүргізілетін жұмыстың мақсаты мен ережелері таныстырылды. Ұйымдастырылған психологиялық тимбилдинг оқушыларды ҰБТ -ға дайындау кезінде өзін-өзі реттеу дағдыларын қалыптастыру, стреске қарсы тұру қабілетін дамыту, бойындағы қобалжуды жою, көңіл-күйін көтеру мақсатына бағытталды. Оқушыларға «Бойды сергіту», «Біз біргеміз», «Таудың биік шыңдары», «Көңілді таяқшалар» сынды тренингтер мен жаттығулар өтіліп, «Себеттегі тәтті тілек» айдарымен қорытындыланды.

**Нәтижесінде:**Тимбилдингке оқушылар жоғары көңіл-күймен белсенді қатысты, оқушыларда қобалжуды жою, өзін – өзі реттеу, стреске қарсы тұру дағдылары нығая түсті, алдағы ҰБТ – ке сеніммен қадам басты.

**Профилактика және психологиялық ағарту жұмысы:**

* 2022 жылдың қазан айының 3 жұлдызында **Мұғалім мектеп жүрегі, көңілді жүрсін үнемі"** атты психологиялық көңілді ойын (тимбилдинг) әріптес А.Карасаевамен бірге ұйымдастырылып өтілді.

**Көңілді ойын бағдарламасында** «Ханшайым.Айдаһар.Самурай», «Жасырылған қасиет», «Кім жылдам», «Қызықты сұрақтар», «Көңілді ұяшықтар» ойындары болды. Психологиялық көңілді ойын бойынша қорытынды жасалып, мерекелік құттықтау және қатысушыларға сыйлықтар ұсынылды.

**Нәтижесінде:** Ұйымдастырылған мерекелік психологиялық көңілді ойынға (тимбилдингке) ұстаздар өте белсенді қатысты, педагогикалық ұжым арасында жоғары көңіл-күй мен жарасымды қарым-қатынас орнады.

* 2022 жылдың қазан айының 10 жұлдызында **«Орта буынды ортаға бейімдеу» бағытында 6 класс ата – аналарымен және лицей – интернат ұстаздарымен оқушылардың оқу үлгерімі, дайындығы және мектепке бейімделу жағдайын анықтау мәселелері туралыата – аналар жиналысы** өтілді.

Пән мұғалімдері 6 класс оқушыларының оқу үлгерімдері туралы жеке-жеке айтып өтті және ата – аналардың ұсыныс-пікірлерін тыңдады.

Ата – аналарға психолог тарапынан оқушылардың жаңа ортаға бейімделуі туралы жүргізілген жұмыстары жеке-жеке ақпараттық түсіндірме, кеңес, ұсыныс ретінде берілді. Ата – аналар жиналысы соңында күн тәртібіндегі мәселеге орай бірлескен шешім, қаулы қабылданды.

* 2022 жылдың қазан айының 5 жұлдызында 10-11 класс оқушылары үшін оқушылардың креативті және сыни ойлау дағдыларын жетілдіру, командамен бірлесіп жұмыс жасауды меңгерту және көңіл – күйді реттеу мақсатында **«Сын тұрғысынан ойлау» тақырыбында ағарту жұмысы** өтті.

**Өткізілу барысы:** Оқушыларға бүгінгі сабақтың мақсаты түсіндіріліп, миға шабуыл әдісімен **«**Сын тұрғысынан ойлау не үшін керек?» деген сауалмен ортақ пікірлесу өтті. Сыни тұрғыдан ойлау – ақпаратты талдауға, қорытынды жасауға және талдау негізінде шешім қабылдауға, сонымен қатар өз пікірін қалыптастыруға және өз ұстанымын қорғауға мүмкіндік беретін 21 ғасырдың негізгі дағдыларының бірі екені ашық дәлелденді. Әрі қарай оқушылармен бірлескен **«**Келісемін/келіспеймін» жаттығуы өтілді. Жаттығу барысында төмендегідей бөлімдер орындалды:

1. Маған басқа адамдармен араласқаннан гөрі/жалғыз өзім болған көбірек ұнайды.
2. Менің өткенім болашағымнан маңыздырақ.
3. Мен тек өз қателіктерімде сабақ аламын.
4. Мен жасымды өзгерткім келеді.

Кері байланыс: аталған бөлімдер бойынша талданған пікірлердің ішіндегі ең маңыздысы қандай болды?, қандай әсер берді, өзіңе оң болатындай не түйдің, сен үшін ең қызықты бөлім қандай болды т.б сауалдармен кері байланыс орнатылды.

**Нәтижесінде:** нәтижесінде оқушылардың сыни ойлау мүмкіндігі артты, көңіл – күйлері көтерілді, өз эмоциясын басқара білуге, басқалардың пікірлерін тыңдап, қорытынды жасауға, командамен бірлесіп жұмыс жасауды меңгеруді үйренді және дұрыс ойлауға, болашақты жоспарлауға жол ашты.

* 2022 жылдың қараша айының 17 жұлдызында отбасының физиологиялық және психологиялық қауіпсіздік, сүйіспеншілік пен сыйластық деңгейлерін, өзін-өзі дамыту мүмкіндіктерін бағалау және жетілдіру мақсатында ата – аналарға **"Идеалды үй" ата – аналарға психологиялық тренинг** өтілді.

**Өткізілу барысы**: Ата – аналарға арнайы парақша берілді, мұнда графикалық сызба шкала бойынша берілген. Графикалық сызба шкаласында физиологиялық және психологиялық қауіпсіздік, сүйіспеншілік пен сыйластық деңгейлері, өзін-өзі дамыту мүмкіндіктері көрсетілген.

Берілген шкала негізінде отбасының жағдайын немесе жеке өзінің, баланың жағдайын бағалау ұсынылды. Бағаланған шкала бойынша қосып, үйдің бейнесі шығарылды.

**Нәтижесінде:** Психологиялық тренинг ата-аналарға отбасылық және өз мүмкіндіктерін бағалауға, әрі қарай жетілдіруге ықпал етті, жағымды атмосфера сыйлады.

* 2023 жылдың қаңтар айының 16-20 жұлдызында 6-11 класс оқушыларына әлеуметтік желінің пайдасы мен зияны, «Кибербуллинг», «Буллинг» және оның салдары, қорғану жолдары туралы түсіндіру, әлеуметтік желіні оңтайлы пайдалануға, өзінің психологиялық, физикалық саулығына және өз қауіпсіздіктеріне мән беруге үйрету мақсатында **«Қауіпсіз өмір – қауіпсіз интернет», «Кибербуллинг», «Буллинг» тақырыптарында ағарту жұмысы өтілді.**

**Өткізілу барысы**: Психологиялық ағарту жұмысы барысында оқушыларға «Әлеуметтік желі және оның пайдасы мен зияны», «Кибербуллинг», «Буллинг» туралы ақпараттық мәлімет беріліп, оқушылармен бірлескен топтық жұмыстар «Кибербуллинг дегеніміз не? және оның әсерлері, қорғану жолдары қандай?», «Буллинг дегеніміз не? және оның түрлері, әсерлері, қорғану жолдары қандай?», «Әлеуметтік желі және онымен жұмыс жасау ережелері туралы не білеміз?», «Әлеуметтік желідегі қауіпсіздік» тақырыптарында өтілді.

**Нәтижесінде:** оқушылар «Әлеуметтік желі және оның пайдасы мен зияны», «Әлеуметтік желідегі қауіпсіздік», «Кибербуллинг», «Буллинг» және оның салдары, қорғану жолдары туралы психологиялық білімдерін толықтырды.

Ағарту жұмысы аясында әлеуметтік желіні оңтайлы пайдалануға, өзінің психологиялық, физикалық саулығына мән беруге, өз қауіпсіздіктеріне назар аударуға, дер кезінде мамандарға көмекке жүгінуге оқушыларға кеңестер берілді.

* 2023 жылдың қаңтар айының 18-19 жұлдызында қыз балаларға гигиеналық тазалықты дұрыс және күнделікті сақтауға үйрету, ерте жүктілік және одан сақтандыру, қыз балаларды тәрбиелі, білімді, өнерлі боп өсуге баулу мақсатында «**Сырғалым» қыз балалар клубының отырысы"Бой түзеу, әуелі ой түзеу"** тақырыбында өтті.

Отырысқа интернат тәрбиеленушілері, 6-11 класс қыз балалары, саны – 38, лицей – интернаттың үйден қатынап оқитын 6-11 класс қыз балалары, саны – 50 және "Сырғалым" қыз балалар клубының жетекшісі К.Нугманова, лицей-интернат дәрігері М.Құттыбаева, лицей-интернат медбикесі Г. Шаукенбаева, педагог-ұйымдастырушы Г.Имангалиева, психолог М.Истигулова қатысты.

**Күн тәртібінде "Қыз бала гигиенасы","Ерте жүктіліктің ертеңі қандай?"  тақырыптарында мәселелер қозғалды.** Отырыста қыз бала гигиенасы, ерте жүктілік және оның қаупі, ерте жүктіліктің ертеңі қандай болатыны туралы мәселелері, қыз балалардың жеке бас гигиенасы, достармен және құрбылармен күнделікті қарым – қатынаста жаман әдеттерден аулақ болу қағидалары туралы айтылды және бейнебаяндар көрсетіліп, талданып, психологиялық кеңестер берілді.

* 2023 жылдың ақпан айының 7-13 жұлдызында 6-11 класс аралығында адамзатқа, қоғамға кері әсер ететін зиянды әдеттер туралы ақпараттандыру,  өз – өзін қорғай білуге, зиянды заттардан аулақ болуға, құрбан болмаудың жолдарын ұғынуға шақыру, жақсы өмір сүруге бағыттау мақсатында  **"Құрбан болмаудың жолдары" тақырыбында психологиялық ағарту жұмысы** өтілді.

**Өткізілу барысы**: Оқушыларға бүгінгі ағарту жүмысы бойынша кіріспе ретінде тақырып бойынша теориялық түсіндірме жасалып өтілді. Оқушылар  «Темекі», «Ішімдік пен маскүнемдік», «Нашақорлық» және «Діни терроризм мен экстремизмге қарсы күрес» тақырыптарында топтық жұмыс жасады. Тақырып бойынша әр топ өз пікірлерін ортаға салып талқылау жүргізіп, құрбан болмаудың жолдарын ұсынды. Ағарту жұмысы аясында  «Сау дене, азат ақыл, адал көңіл – үшеуімен болады бақытты өмір!» деген түйінмен зиянды заттардан бойымызды аулақ ұстап, салауатты өмір салтын қалыптастыру басты міндет екені дәріптелді.

**Нәтижесінде:** салауатты өмір салтын қалыптастыру үшін оқушылар зиянды әдеттерге бой алдырмау керектігін және олардың адам өміріне қауіпті екенін, тәуелді болмау үшін зиянды әдеттерден аулақ болып, «Жоқ!» деп айта білу керектігін ұғынды.

* 2023 жылдың ақпан айының 3 жұлдызында балалардың жас ерекшелік психологиясы, осы кезеңде байқалатын оның мінез-құлқындағы, қарым – қатынасындағы, физиологиялық дамуындағы өзгерістері туралы ақпараттандыру, ата – ана мен бала арасындағы қарым – қатынасты нығайту мақсатында **«Жас ерекшелік психологиясы» тақырыбында психологиялық ағарту жұмысы** 8 «А», «Б» класс ата – аналарына(қатысқаны: 8 а -12, 8 б – 19, барлығы – 31 ата - ана)өтілді.

**Өткізілу барысы:** "Жас ерекшелік психологиясы" тақырыбында жасөспірімдік кезеңнің тұлғалық толысудан басталып, ересектікпен, мінез-құлық, ой-сананың өзгеруімен ерекшелетіні айта келіп, осы кезеңде кездесетін жасөспірім мәселелері, сонымен қатар, "Буллинг", "Кибербуллинг", "Әлеуметтік желідегі қауіпсіздік", "Tik-Tok"-тағы әрекеттердің бала өміріне, денсаулығына әсері, жалпы қауіпсіздігі т.б. мәселелер қозғалды. Ата – аналарға «Отбасы құндылығы» тақырыбында тренинг өтілді.

**Нәтижесінде:**Ата – аналар «Отбасы құндылығы» туралы ой – көзқарастарын ортаға салды, баланың балалық кезеңдерден ересек жасына ауысу кезінде байқалатын жас ерекшеліктері туралы психологиялық біліммен ақпараттанды және баламен қарым – қатынас жасау бағытына және жас ерекшелік кезеңдерінде кездесетін жасөспірім мәселелері, сонымен қатар, "Буллинг", "Кибербуллинг", "Әлеуметтік желідегі қауіпсіздік", "Tik-Tok"-тағы әрекеттердің бала өміріне, денсаулығына әсері, жалпы қауіпсіздігі туралы және алдын алу бағыттары бойынша психологиялық кеңестер алды.

* 2023 жылдың сәуір айының 13 жұлдызында 8 класс оқушыларынаоқушының жан – жақты дамуына жол ашатын дағдылар мен құндылықтарды қалыптастыру мақсатында **«ХХІ ғасыр дағдылары» тақырыбында психологиялық ағарту жұмысы**  өтілді.

**Өткізілу барысы**: Ағарту жұмысы аясында түсіндірме – ақпараттық жұмыс, «Шынайы «мен, мінсіз «мен», айнадағы «мен» жаттығуы мен «ХХІ ғасыр қалыптасқан «Мінсіз оқушы» моделін құрастыру» тапсырмасы, «Тақырыпқа сай карточкалар бойынша әңгіме құрастыру» топтық жұмысы өтілді. Аталған жұмыстар барысында оқушылар постер қорғап, «ХХІ ғасыр дағдылары» туралы ой – пікірлерін ортаға салды.

**Нәтижесінде:** Оқушылар **«**ХХІ ғасыр дағдылары» топтамасына жан – жақты, әр саладан хабары бар, сабырлы, салмақты, қоршаған ортасына сыйластықпен қарайтын, парасатты, ақылды, дана, мейірімді, ақкөңіл, көшбасшы, өз ойын ашық жеткізу, креативті болу, рухани мықты болу, қайырымдылық жасау, жаңашыл, ақпаратты іздеп қолдана білетін, құқықбұзушылыққа бармайтын, жауапкершіл т.б. көрсетті. Оқушылар тұлғалық қалыптасуда жақсы мінез – құлық үлгілерін және бойларына рухани-адамгершілік құндылықтарды қалыптастыруға ұмтылды.

* 2023 жылдың сәуір айының 3 жұлдызында 11 класс оқушыларына ҰБТ – ға дайындау кезінде оқушыларды өзінің мінез - құлқын, эмоцияларын басқара алуын үйрету және өзін - өзі бағалау деңгейін жоғарылату, өз бойларындағы сенімділікті нығайту, мақсатқа бағыттау мақсатында «ҰБТ –ға дайындық» атты тренинг өтті.

**Өткізілу барысы:** қатысушылар ортаға шеңбер түрінде орналасады, бүгінгі тренингтің тақырыбы мен мақсаты түсіндіріледі. Түзету – дамыту жұмысы аясында «Қасиеттер», «Жадымызда сақтайық», «Құбыр», «Жұмсақ шеңбер» жаттығуы мен тренингтері өтіліп, «Түлектерге арналған аффирмация» бойынша жұмыстар жасалды және кері байланыс жасалып, бір – бірлеріне ыстық тілек жолдады.

**Нәтижесінде:** бұл өтілген тренинг арқылы оқушылардың көңіл – күйлері ретке келтіріліп, өзара қарым – қатынасы нығайып, өзінің мінез - құлқын, эмоцияларын басқара алуы мен өзін - өзі бағалау деңгейі артып, ҰБТ алдындағы қобалжу басылып, олардың бойларында сенімділік пайда болды.

* 2023 жылдың сәуір айының 27-28 жұлдызында оқушылардың шығармашылығы мен қиялын дамыту, достық, ынтымақ, татулық қасиеттерін тәрбиелеу мақсатында **«Әрқашан күн сөнбесін!»** тақырыбында асфальтқа сурет салу өтті. Ұйымдастырушылар Г.Имангалиева және М.Истигулова.

**Өтілубарысы:** 1 мамыр Қазақстан халықтарының бірлігі күнінеорай «Әрқашан күн сөнбесін» тақырыбында оқушылардың шығармашылығы мен қиялын дамыту, достық, ынтымақ, татулық қасиеттерін тәрбиелеу мақсатында асфальтқа сурет салу ұсынылды.

Оқушылар үш топқа бөлінді, әр топқа композициялық сурет берілді, топтар бірлесіп түрлі-түсті борлармен суретті асфальтқа салды.

**Нәтижесінде:**Оқушылар топтаса отырып, түстердің сәтті үйлесімін таңдау арқылы тақырыпқа сай композицияны жасап, қосымша өз ойларын қосып безендірді. Бірлескен жұмыс оқушылар үшін қызықты болды. Өзара қарым – қатынас жасау арқылы топтың достық, ынтымақ, татулық қасиеттері шыңдала түсті, шығармашылық бағытта дамуға мол мүмкіндік берілді.

Психолог М.К.Истигулова

**Ұйымдастырушы – әдістемелік жұмыстар:**

Республикалық семинар қатысушысы:

1. «ӨРЛЕУ» біліктілікті арттыру ұлттық орталығы АҚ «Білім беру саласындағы дау – жанжалды медиация арқылы реттеу ерекшеліктері» атты семинарға /8 сағ/ Куәлік 22.10.2022ж
2. «Дарын» республикалық ғылыми – тәжірибелік орталығы «Білім беру ұйымдарында дарынды балаларды психологиялық – педагогикалық сүйемелдеу» тақырыбында республикалық вебинар Сертификат 28.12.2022ж
3. «ДАРЫН» РЕСПУБЛИКАЛЫҚ ҒЫЛЫМИ – ПРАКТИКАЛЫҚ ОРТАЛЫҒЫ «ЭМОЦИОНАЛДЫ ИНТЕЛЛЕКТТІ ДАМЫТУ – ДЕНСАУЛЫҚ ПЕН ӘЛ-АУҚАТТЫҢ НЕГІЗІ» тақырыбында республикалық семинар Сертификат Астана 17-19.04.2023ж

Облыстық семинарда өз іс – тәжірибесін таратушы:

1. Ақтөбе- Дарын өңірлік ғылыми – тәжірибелік орталығы «Ынтымақтасқан орта – білім берудің негізі» атты облыстық шебер – класс, Сертификат, 29.11.2022ж
2. «ӨРЛЕУ» біліктілікті арттыру ұлттық орталығы АҚ «Білім берудің жаңа парадигмасы жағдайында педагогтің әдістемелік жұмысының технологиялары» тақырыбындағы облыстық семинар, Алғыс хат. 26.01.2023ж
3. Ақтөбе облыстық ғылыми – тәжірибелік орталығы, «Заманауи талап – психологиялық сауат» тақырыбында облыстық семинар – практикум Алғыс хат, 30.01.2023ж
4. Ақтөбе- Дарын өңірлік ғылыми – тәжірибелік орталығы «Облыстың үздік мектеп психологтерінің облыстық шебер – класы» Алғыс хат, 22.02.2023ж
5. Ақтөбе облыстық ғылыми – тәжірибелік орталығы, «ОҚУҒА ҚҰШТАР МЕКТЕП» ЖОБАСЫ: МАҚСАТ АЙҚЫН, ЖОЛ ЖАРҚЫН» тақырыбында облыстық оқыту семинары Алғыс хат, 14.03.2023ж
6. Ақтөбе облыстық ғылыми – тәжірибелік орталығы, «Жетістікке жетудегі Эмоционалды интелекттің маңыздылығы және дамыту жолдары» тақырыбында облыстық семинар – практикум Алғыс хат, 07.04.2023ж
7. «Ақтөбе-Дарын» өңірлік ғылыми-тәжірибелік қосымша білім беру орталығы ұйымдастыруымен Байғанин ауданындағы «Дарын күндері» жобасы аясында мектеп психологтеріне әдістемелік – практикалық көмек көрсету мақсатында өткізілген «Дарынды балаларды педагогикалық-психологиялық сүйемелдеу» атты семинар Сертификат, 12.05.2023ж

Қазылар алқасы:

1. Ақтөбе- Дарын өңірлік ғылыми – тәжірибелік орталығы «Creative - дивергентті психолог» облыстық онлайн байқауына қазылар алқасы ретінде Сертификат, 22.02.2023ж

Курсқа қатысымы:

1. SAMGAU бағдарламасы «Жасөспірімдердің өмір сүру дағдылары дамыту» курсы Сертификат /24 сағ/ 10.10.2022ж
2. ӨРЛЕУ» біліктілікті арттыру ұлттық орталығы АҚ «Интернаттық ұйымдарда тәрбие жұмысын жоспарлау және іске асыру бойынша педагогтердің психологиялық – педагогикалық және әлеуметтік құзыреттерін дамыту» курсы, 80 сағат Сертификат, 29.05-09.06.2023ж.

Оқушы жетістігі:

1. Республикалық «Ең үздік медиатор мектебі» байқауының облыстық кезеңіне 11 а класс оқушысы Ф.С.Саламатова қатысып, Сертификатқа ие болды. 21.10.2022ж

Әдістемелік құрал құрастырушысы:

1. Ақтөбе облыстық ғылыми – тәжірибелік орталығы, «СЕН ӨЗГЕРСЕҢ, СЕНІҢ ӘЛЕМІҢ ДЕ ӨЗГЕРЕДІ» атты психологиялық тренингтер мен жаттығулар жинағы (әдістемелік құрал) 07.04.2023ж

Баспасөзге мақала беруі:

1. Облыстық: Ақтөбе облыстық қоғамдық – саяси газет Мақала тақырыбы «Достығымыз жарасқан» 20.01.2023ж

2. Республикалық: «ӨРЛЕУ» біліктілікті арттыру ұлттық орталығы АҚ «ПЕДАГОГИКАЛЫҚ ДАМУ» Республикалық ақпараттық-педагогикалық журнал №1 (25) 2023ж Мақала: «Көтеріңкі көңіл – жемісті еңбек» ұстаздарға тренинг

Психолог М.К.Истигулова